58. HDST

70 sukieň mala
2024-06-29 09:00 - 2024-06-30 14:00 (Europe/Bratislava) | Farský dvor
Ak sa chcete dozvedieť čo je kuri krok, reťazky, rybjaci pacer, veľké obločky a cikicaki, kde najkrajšie
opľecka znajú šiť a kde je móda riabkania najlepša, príďte na výstavu mapujúcu varianty tradičného
ľudového odevu z obce Vernár. Súčasťou výstavy budú sviatočné, pracovné, všedné, ale aj obradové
odevy prevažne z obdobia 20. storočia, zo súkromnej zbierky Ondreja Ondruša a Michaely Šifrovej.
Expozíciu doplnia originálne audio-nahrávky PhDr. Jána Olejníka, Csc., ktoré poskytol Klub milovníkov
folklóru Košice. Z výskumu z roku 1973 sa od žien z Vernára dozvedáme o miestnom odeve, jeho
súčiastkach a variantoch, príležitostiach nosenia a procese zhotovovania.
realizácia:

Michaela Šifrová
Ondrej Ondruš

vernisáž:
sobota 9.15 h

Heľpianska kuchyňa
2024-06-29 09:00 - 2024-06-30 13:00 | Námestie
Ľudové porekadlo vraví „prázdne brucho — hluché ucho“. Tak aby ste nemali hluché uši a vedeli si na festivale užiť všetku tú krásu tradičného umenia, príďte sa najprv posilniť do Heľpianskej kuchyne. Poľovníci navaria guláš, ženičky zasa guľki, miši, trhanie haluški, grapľe a iné dobroty. Dobrú chuť!
príprava:
• Mária Kemková
realizácia:
• Mária Čupková
• Mária Riapošová
• poľovníci z Heľpy

Tradičný jarmok - generácie
2024-06-29 09:00 - 2024-06-30 13:00 | Námestie
Bez tradičného jarmoku to jednoducho nejde! Desiatky rokov predstavujeme známe aj menej známe tradičné remeslá a predovšetkým šikovných a oddaných remeselníkov z nášho a iných regiónov Slovenska.
Tento rok na jarmoku uvidíte domácu výrobu súkenného odevu, chološní, kabaníc, šitie a vyšívanie odevu, pletenie balockých zápästkov, pastierske opasky, krpce, kapsy, výrobu z dreva a kovu, črpáky, hračky, prácu kováča, tkanie ľanu, pradenie vlny na vretienku a kolovrátku, paličkovanie, tkanie na krosienkach, pastierske biče, výrobu pastierskych fujár a píšťal, bačovský riad, modrotlač a i.
V tržnici svoje podedené remeslo ukážu:

Miroslav Majer s dcérou, Strelníky (súkenný odev, chološne, kabanice šitie a vyšívanie odevu)
Katarína Medveďová s dcérou, Čierny Balog (pletenie balockých zápästkov, pastierske opasky, krpce, kapsy, výroba z kože a vlny)
Cyril Gandžala s manželkou a synom, Pohorelá (výroba z dreva a kovu črpáky, hračky, kováč)
Amália Schónová a dcéra Eva Kapitáňová, Čierny Balog (tkanie ľanu)
Martina Vozárová s dcérou, Senohrad (vlnárska manufaktúra, pradenie vlny na vretienku a kolovrátku)
Katarína Chruščová so synom Dominikom a dcérou Terezkou, Banská Bystrica (paličkovanie, tkanie na krosienkach, pastierske biče)
Michal Fiľo so synom Matúšom Fiľom, Banská Bystrica (výroba pastierskych fujár a píšťal)
Martin Tesák so synom, Pohronská Polhora (výroba pastierskych fujár a píšťal)
Ivan a Miroslav Strečok, Selce (bačovský riad)
Zuzana Bakičová so synom, Banská Bystrica (tkanie na stolných krosnách)
Peter Trnka s manželkou, Bratislava (modrotlač, staré formy, textílie, formy)

V stánkoch sa na vás tešia:

Jozef Frgelec, Polomka (vyšívané kožúšky, súkenný odev, chološne, kabanice, obšívanie, šitie a vyšívanie kože, polomské zápästky a šnúrky)
František Lipták, Brezno (šitie a vyšívanie kože, baranice, kožúšky)
Imrich Madluška, Banská Bystrica (bačovský riad zo svoru, pastiersky betlehem)
Peter Blaha, Banská Bystrica (pastierske biče, palice, kapsy, rohovina)
Ján Pindiak, Heľpa (črpáky, reliéfy)
Štefan Bošeľa, Heľpa (bačovský riad, hrable, kosiská)
Ján Turis, Hronec (pracky, blanciare, valašky, fokoše)
Jozef Kostúr, Podkonice (fujary, gajdy, píšťalky, zvonce plecháre, črpáky)
Jaroslav Škoda, Banská Bystrica (výroba pastierskych píšťal, fujár)
Lucia Dovalová, Banská Bystrica/Badín (modrotlač)námet:
Magdaléna Slivková
realizácia:
Daniela Pápežová, Andrej Stollmann, Magdaléna Slivková

Tanečný dom a zábava
2024-06-28 23:00 | Na pľaci
Zatancujeme si s lektormi Martinou a Petrom Hrabovskými tance z Pohorelej a následne rozprúdime prvú tanečnú zábavu!
hrá:

ĽH Pokošovci

Poklona
2024-06-28 21:30 | Amfiteáter
Folklórny súbor Vranovčan prináša životopisný tanečný príbeh vzdávajúci „poklonu“ výnimočnému Jánovi Lazoríkovi z Krivian.
účinkuje:
• FS Vranovčan z Vranova nad Topľou
réžia, choreografia:
• Peter Kocák
spoluautori:
• Jozef Jenčo
• Vladimír Michalko
• Stanislav Marišler
• Peter Vajda
• Martina Ťasková Kanošová
• Milan Rendoš
• Radoslav Gajdoš
• Štefan Molota

Folklórny súbor Vranovčan patrí medzi špičkové folklórne súbory na Slovensku. Už 56 rokov prezentuje zvyky, piesne a tance z regiónov Zemplín a Šariš. Vo svojej tvorbe sa v posledných rokoch zameriava na ucelené tematické programy, v ktorých prináša nové pohľady na spracovanie tradičnej kultúry.

Ján Lazorík bol pedagóg, zberateľ, folklorista ale aj botanik a ovocinár. Počas svojho života zozbieral veľké množstvo hodnotných artefaktov tradičnej kultúry, predovšetkým z obce Krivany. Bol veľkým bojovníkom za udržiavanie nárečí. Staroľubovnianskemu múzeu zanechal okrem iného aj 12.000 fotografických negatívov, niekoľko stoviek magnetofónových pások a 38 terénnych zošitov.

100 rokov
2024-06-28 20:15 | Amfiteáter
Folklórna skupina Heľpan patrí medzi prvé a najvytrvalejšie skupiny na Horehroní. Skupina „folkloristov“ z Heľpy sa prvýkrát pred divákmi predstavila už v roku 1923 vo Vysokých Tatrách. Úzka spolupráca Karola Plicku s miestnymi učiteľmi – manželmi Herchlovcami, položila v roku 1924 základ pre vznik organizovanej skupiny pod názvom Heľpan. Do folklórneho kolektívu boli zapojené všetky vekové kategórie od najmenších, až po najstarších. Spájal ich spoločný cieľ, šíriť prejavy heľpianskej tradičnej kultúry. V roku 1925 dostal Heľpan príležitosť účinkovať na Prvom národopisnom dni v Turčianskom Sv. Martine. Od tohto času už prijíma pozvánky na podujatia konané na Slovensku, ale aj v Prahe, či vo Viedni. V r. 1928 bola heľpianska mládež zapojená do nahrávania dokumentárneho filmu Karola Plicku – Za slovenským ľudom. V roku 1933 sa celá Heľpa prezentovala pri nahrávaní veľkofilmu Zem spieva. Takto to pokračovalo až do roku 1941, kedy vojna prerušila naše tvorivé obdobie. Po ťažkom vojnovom období sa skupina naplno prebudila v r 1948, pri nahrávaní v Čs. rozhlase Brno. Členovia Heľpanu sa podieľali na tvorbe rozhlasovej relácie „Klenotnica ľudovej hudby“, svojimi spevmi prispeli do nahrávok gramoalbumu „Pohronie“. Na svojom konte má vydané 4 CD platne a účinkovanie v 4 dokumentárnych filmoch.
Krásne viachlasné spevy sa stali súčasťou Horehronského viachlasného spevu, ktorý bol zapísaný do reprezentatívneho zoznamu nehmotného kultúrneho dedičstva UNESCO. Heľpan formovali mnohé výnimočné osobnosti, vďaka ktorých obetavosti a zanietenosti žije Heľpan dodnes a veríme, že bude ešte veľmi dlho.
účinkujú:

FSk Heľpan
Chlopi z Heľpy
DFS Heľpančok
FS Priehyba
sólisti a hostia

realizácia:

Mária Kemková
Viktor Tešlár
Anna Fedorová
Mária Vilimová
Mária Bošeľová
Zuzana Štuberová

Hlasy
2024-06-28 18:30 | Amfiteáter
V programe, ktorý je venovaný viachlasným speváckym a hudobným prejavom tradičnej kultúry, zaznejú piesne z Horehronia, Spiša, Kysúc a Liptova .
účinkujú:
• MSSk Kráľova hoľa z Pohorelej
• Miriam a Michal Kalmanovci z Pohorelej
• FSk Šumiačan zo Šumiaca
• ĽH Pokošovci zo Šumiaca
• FSk Telgárt z Telgártu
• FSk Vernár z Vernára
• ŽSSk Trnki z Banskej Bystrice
• FSk Jalinka z Oľšavice
• FSk Svrčinka zo Svrčinovca
• FSk Šuňava zo Šuňavy
• FSk Stráne z Važca
réžia:
• Gabriela Kováčiková
odborná spolupráca:
• Tatiana Salajová
hovorené slovo:
• Anita Fáková

Fragmenty z minulosti
2024-06-28 18:00 - 2024-06-30 15:00 | Drevenica v amfiteátri
Profesionálny fotograf Peter Berčík (1953) sa okrem umeleckej fotografii už vyše 50 rokov venuje aj
dokumentovaniu folklórnych festivalov na Slovensku. Jeho profesiu poznačila sila sociálneho
prostredia, z ktorého vyšiel. Rád fotografuje jednoduchých ľudí na dedine, pri práci doma a v poli,
zanikajúcu krásu lazov, starých domov, ľudového odevu a pod. Je členom fotoklubu Granus
Podbrezová a vydal dve fotoknihy Obrazy srdca (2013) a U nás doma (2019). Svoju tvorbu
prezentoval takmer na 40 samostatných fotografických výstavách. Získal viaceré ocenenia a uznania
na Slovensku, ale aj v Srbsku, Rumunsku a Česku. Niekoľko jeho záberov sa stalo súčasťou zlatého
fondu Národného osvetového centra ako kultúrneho dedičstva Slovákov.
realizácia:
• Ján Šebeň
vernisáž:
• piatok, 18.00h

Horehronci v ateliéri III
2024-06-28 17:00 - 2024-06-30 16:00 | Cesta do kostola
Výstava fotografií z ateliérov breznianskych fotografov Jána Machalu a Viliama Heczka. Fotografie
zachytávajú horehronských obyvateľov v rôznych situáciách a etapách spoločenského života v rokoch 1946 až 1953.
príprava:
Vanda Golianová
Ján Ondrejka
realizácia:
Horehronské múzeum
Stredoslovenské osvetové stredisko
vernisáž:
sobota 9.15h

Kvety z Vernára
2024-06-28 17:00 - 2024-06-30 13:00 | Pivnica starej fary
Krása vzorov a výnimočná zručnosť žien určite očarí všetkých návštevníkov festivalu, záujemcov o tradičnú výšivku, zberateľov a výrobcov tradičných odevov či umelcov, ktorí sa vo svojej tvorbe inšpirujú tradíciou slovenského výtvarného umenia.
autorka:
Tatiana Salajová
výskum a fotodokumentácia:

Tatiana Salajová
Miroslav Zaťko

grafický dizajn a spracovanie:
Rudolf Szabó

Od alchýmie k remeslu
2024-06-28 17:00 - 2024-06-30 13:00 | Stará fara
Výstava v náznakoch približuje výrobu modrotlače v dielni remeselníka Jána Roštára z Brezna.
Roštárovci viacerých generácií zásobovali obyvateľky Horehronia pestrou paletou vzorov a odtieňov modrej od polovice 19. storočia až do roku 1920.
príprava:
Denisa Čiefová
Vanda Golianová
realizácia:
Horehronské múzeum
vernisáž:
sobota 9.15 h

Šindliari
2024-06-28 17:00 - 2024-06-29 17:00 | Farský dvor
Ani tento rok v humne Starej fary nebudú chýbať šindliari, ktorí s úctou zachovávajú zdedené remeslo.
Šikovní remeselníci Ján Kubanda a Pavol Latinák predvedú tradičnú výrobu šindľov, do ktorej sa môžete zapojiť aj vy, návštevníci.

Kúdeľná izba
2024-06-28 17:00 - 2024-06-29 17:00 | Farský dvor
Tradičný heľpiansky nábytok, ľudový odev, náčinie potrebné na spracovanie ľanu, ako aj ďalšie vzácne predmety hmotného kultúrneho dedičstva Heľpy si aj tento rok môžete pozrieť v Kúdeľnej izbe. Usilovné Heľpianky budú predvádzať práce súvisiace so spracovaním ľanu a záujemcom ponúknu možnosť obliecť sa do mužského a ženského heľpianskeho kroja.
príprava:
• Mária Kemková
realizácia:
• Marta Vilimová
